普化贊  其一
作者：釋心月
朝代：宋

paragraphs: 者風僧，甚舉止。
木鐸一摇，聲在人耳。
邈吾真處點著便行，咬生菜時觸著便諱。
明頭暗頭拶著便轉，今日昨日扶著便醉。
或於道吾手裏倒送鎗頭，或於臨濟面前滿傾惡水。
如斯伎倆，果能成褫人，建立黄蘗宗旨者耶。
況其掣狂掣顛，有頭無尾，是皆不逃大仰之讖盤山之記。
末後若不向東門南門西門北門覓箇走路，定不免新婦子老婆禪小廝兒撫掌笑你。